Α4-0165/95

Ψήφισμα σχετικά με την ετήσια έκθεση 1994 της Επιτροπής με θέμα την ανάπτυξη, επικύρωση και νόμιμη αποδοχή των μεθόδων που μπορούν να υποκαταστήσουν τα πειράματα σε ζώα

Το Ευρωπαϊκό Κοινοβούλιο,

- έχοντας υπόψη την ετήσια έκθεση 1994 της Επιτροπής, της 15ης Δεκεμβρίου 1994, σχετικά με την ανάπτυξη, επικύρωση και νόμιμη αποδοχή των μεθόδων που μπορούν να υποκαταστήσουν τα πειράματα σε ζώα (CΟΜ(94)0606 - C4- 0115/95,

- έχοντας υπόψη την απόφαση του της 21ης Απριλίου 1993 την οποία έλαβε σε δεύτερη ανάγνωση ((EE αριθ. C 150 της 21.4.93, σελ. 123)) σχετικά με την κοινή θέση που ενέκρινε το Συμβούλιο ενόψει της έγκρισης οδηγίας που τροποποιεί για έκτη φορά την οδηγία 76/768/ΕΟΚ σχετικά με την προσέγγιση των νομοθεσιών των κρατών μελών των αναφερομένων στα καλλυντικά προϊόντα (C3-0010/93 - SYN 307),

- έχοντας υπόψη την οδηγία 93/35/ΕΟΚ του Συμβουλίου της 14ης Ιουνίου 1993 που τροποποιεί για έκτη φορά την οδηγία 76/768/ΕΟΚ σχετικά με την προσέγγιση των νομοθεσιών των κρατών μελών των αναφερομένων στα καλλυντικά προϊόντα ((ΕΕ αριθ. L 151 της 23.6.1993, σελ. 32)),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0165/95),

1. εκφράζει τη λύπη του που, δύο χρόνια μετά την έγκριση της οδηγίας 93/35/ΕΟΚ, η Επιτροπή δεν είναι σε θέση να παράσχει λεπτομερή ανάλυση της κλίμακας και του σκοπού των πειραμάτων σε ζώα για τα καλλυντικά προϊόντα στην Ευρωπαϊκή Ένωση[semigr ]

2. καταγγέλει το γεγονός ότι έχει σημειωθεί πολύ μικρή πρόοδος σε θέματα υποκατάστασης των πειραμάτων σε ζώα από άλλες εναλλακτικές μεθόδους, πράγμα που διακυβεύει την προθεσμία απαγόρευσης (1η Ιανουαρίου 1998) των πειραμάτων σε ζώα που προβλέπεται από την οδηγία 93/35/ΕΟΚ[semigr ]

3. επιβεβαιώνει για μια ακόμη φορά ότι επιμένει στην προθεσμία της 1ης Ιανουαρίου 1998 όσον αφορά την απαγόρευση των πειραμάτων σε ζώα[semigr ]

4. ζητεί από την Επιτροπή:

α) να παράσχει λεπτομερή στατιστική ανάλυση των πειραμάτων σε ζώα για καλλυντικά προϊόντα που έχουν διεξαχθεί σε όλα τα κράτη μέλη για την περίοδο 1991-93[semigr ]

β) να αναθεωρήσει αμέσως τον τρόπο με τον οποίο ερμηνεύει σήμερα το άρθρο 4 και να διαβεβαιώσει ότι τα πειράματα με τελικά προϊόντα εμπίπτουν στο πεδίο της οδηγίας[semigr ]

γ) να συζητήσει επειγόντως με τις αρμόδιες εθνικές αρχές τα μέσα για λεπτομερέστερο έλεγχο των πειραμάτων για καλλυντικά προϊόντα πριν τους δοθεί άδεια, όπου θα πρέπει να εξετάζεται αυστηρά η χρησιμότητά τους, η σοβαρότητά τους καθώς και ο αριθμός των χρησιμοποιούμενων ζώων[semigr ]

δ) να θεσπίσει τα μέσα σύμφωνα με τα οποία θα ζητείται από όλες τις εταιρείες και τους φορείς οι οποίοι προβαίνουν σε πειράματα σε ζώα εντός της ΕΕ να συμμετέχουν σε μελέτες ανάπτυξης και επικύρωσης[semigr ] να διεξάγουν παράλληλες δοκιμές in vitro ακόμα και στις περιπτώσεις που γίνονται πειράματα σε ζώα[semigr ] να παρέχουν δε τα σχετικά στοιχεία προκειμένου αυτά να χρησιμοποιούνται από τους φορείς επεξεργασίας δεδομένων της Ευρωπαϊκής Ένωσης[semigr ]

ε) να ξεκινήσει συζήτηση εντός του ΟΟΣΑ για να γίνει όσο το δυνατόν πιο νωρίς η αποδοχή εναλλακτικών μεθόδων στους τομείς εκείνους των πειραμάτων που χαρακτηρίζονται ως «ελπιδοφόροι»[semigr ]

στ) σε συνεργασία με τα κράτη μέλη και τη βιομηχανία, να ξεκινήσει και χρηματοδοτήσει κατάλληλες μελέτες προκειμένου να προαχθεί η ανάπτυξη εναλλακτικών μεθόδων στους χώρους εκείνους που παρουσιάζουν μεγάλη αριθμητική σπουδαιότητα για τα καλλυντικά, π.χ. δερματική ευαισθητοποίηση, οξεία, υπο-χρονική/χρονική τοξικότητα.

5. αναθέτει στον Πρόεδρό του να διαβιβάσει τo παρόν ψήφισμα στην Επιτροπή και το Συμβούλιο.